钦定古今图书集成/明伦汇编/氏族典/第202卷 > 高湜
## 钦定古今图书集成/明伦汇编/氏族典/第202卷 > 高湜

按《北齐书高阳康穆王湜传》：“高阳康穆王湜，神武第
十一子也。天保元年封。十年，稍迁尚书令。以滑稽便
辟，有宠于文宣帝在左右，行杖以挞诸王，太后深衔
之。文宣崩，兼司徒，导引梓宫，吹笛云：‘至尊颇知臣不。
又击胡鼓为乐。太后杖湜百馀，未几，薨。太后哭之哀，
曰：‘我恐其不成就，与杖，何期带创死也’’。”子士义袭爵。